CELEX: 32014R0706
Language: da
Date: 2014-06-25 00:00:00
Title: Kommissionens gennemførelsesforordning (EU) nr. 706/2014 af 25. juni 2014 om ændring af forordning (EF) nr. 972/2006 vedrørende importtolden for Basmati-ris

26.6.2014   
            
            
               DA
            
            
               Den Europæiske Unions Tidende
            
            
               L 186/54
            
         KOMMISSIONENS GENNEMFØRELSESFORORDNING (EU) Nr. 706/2014
   af 25. juni 2014
   om ændring af forordning (EF) nr. 972/2006 vedrørende importtolden for Basmati-ris
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra a), og
   ud fra følgende betragtninger:
   
               (1)
            
            
               I henhold til aftalen vedrørende ris mellem Den Europæiske Union og Indien (2), der blev godkendt ved Rådets afgørelse 2004/617/EF (3), er importtolden for afskallet ris af visse sorter af Basmati-typen med oprindelse i Indien fastsat til nul.
            
         
               (2)
            
            
               I henhold til aftalen vedrørende ris mellem Den Europæiske Union og Pakistan (4), der blev godkendt ved Rådets afgørelse 2004/618/EF (5), er importtolden for afskallet ris af visse sorter af Basmati-typen med oprindelse i Pakistan fastsat til nul.
            
         
               (3)
            
            
               Med henblik på at gennemføre aftalerne er det fastsat i artikel 138 i Rådets forordning (EF) nr. 1234/2007 (6), at der for visse sorter afskallet Basmati-ris, som er omfattet af de nævnte aftaler, anvendes en nulimporttold på de betingelser, som Kommissionen fastsætter. Disse betingelser er fastsat i Kommissionens forordning (EF) nr. 972/2006 (7).
            
         
               (4)
            
            
               Forordning (EU) nr. 1308/2013, som ophæver og erstatter forordning (EF) nr. 1234/2007, indeholder ingen bestemmelse svarende til artikel 138 i forordning (EF) nr. 1234/2007. Hvad angår importtolden, tillægger artikel 183 i forordning (EU) nr. 1308/2013 Kommissionen beføjelser til at vedtage gennemførelsesretsakter, der fastsætter niveauet for den anvendte importtold i overensstemmelse med reglerne i bl.a. en international aftale indgået i overensstemmelse med traktaten om Den Europæiske Unions funktionsmåde.
            
         
               (5)
            
            
               For fortsat at opfylde aftalen mellem Unionen og Indien samt aftalen mellem Unionen og Pakistan bør det i forordning (EF) nr. 972/2006 fastsættes, at der for visse sorter afskallet Basmati-ris, som er omfattet af de nævnte aftaler, anvendes en nulimporttold på de betingelser, som Kommissionen fastsætter.
            
         
               (6)
            
            
               Forordning (EF) nr. 972/2006 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   Artikel 1 i forordning (EF) nr. 972/2006 affattes således:
   
      »Artikel 1
      Denne forordning gælder for afskallet Basmati-ris, der er henhørende under KN-kode 1006 20 17 og KN-kode 1006 20 98 og tilhører følgende sorter:
      
                  —
               
               
                  Basmati 217
               
            
                  —
               
               
                  Basmati 370
               
            
                  —
               
               
                  Basmati 386
               
            
                  —
               
               
                  Kernel (Basmati)
               
            
                  —
               
               
                  Pusa Basmati
               
            
                  —
               
               
                  Ranbir Basmati
               
            
                  —
               
               
                  Super Basmati
               
            
                  —
               
               
                  Taraori Basmati (HBC-19)
               
            
                  —
               
               
                  Type-3 (Dehradun)
               
            Uanset den importtoldsats, der er fastsat i den fælles toldtarif, anvendes der for de sorter af afskallet Basmati-ris, som er nævnt i stk. 1, en nulimporttold på de betingelser, som denne forordning fastsætter.«
   
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. juni 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Aftale i form af brevveksling mellem Det Europæiske Fællesskab og Indien i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994 (EUT L 279 af 28.8.2004, s. 19).
   
      (3)  Rådets afgørelse 2004/617/EF af 11. august 2004 om indgåelse af en aftale i form af brevveksling mellem Det Europæiske Fællesskab og Indien i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994 (EUT L 279 af 28.8.2004, s. 17).
   
      (4)  Aftale i form af brevveksling mellem Det Europæiske Fællesskab og Pakistan i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994 (EUT L 279 af 28.8.2004, s. 25).
   
      (5)  Rådets afgørelse 2004/618/EF af 11. august 2004 om indgåelse af en aftale i form af brevveksling mellem Det Europæiske Fællesskab og Pakistan i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994 (EUT L 279 af 28.8.2004, s. 23).
   
      (6)  Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299 af 16.11.2007, s. 1).
   
      (7)  Kommissionens forordning (EF) nr. 972/2006 af 29. juni 2006 om indførelse af særlige regler for importen af Basmati-ris og en midlertidig kontrolordning for fastsættelse af deres oprindelse (EUT L 176 af 30.6.2006, s. 53).